REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/149-23

20. jul 2023. godine

B e o g r a d

Z A P I S N I K

25. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 17. JULA 2022. GODINE

 Sednica je počela u 9.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Olja Petrović, Uglješa Mrdić, Milica Nikolić, Sanja Lakić, Žika Bujuklić, Dubravka Kralj, Ljubinko Đurković i Nebojša Cakić.

 Sednici su prisustvovali i: Vesna Nedović, zamenik Zorana Tomića, Branimir Jovanović, zamenik Sanje Jefić Branković i Marko Atlagić, zamenik člana Nenada Mitrovića, kojem je prestao mandat narodnog poslanika usled podnošenja ostavke.

 Sednici nisu prisustvovali članovi Odbora: Dragan Vulić, Pavle Grbović, Vladimir Gajić, Dragan Nikolić i Aleksandar Olenik, niti njihovi zamenici.

Sednici je prisustvovala i narodni poslanik Radmila Vasić.

Osim narodnih poslanika, sednici su prisustvovali i predstavnici Ministarstva građevinarstva, saobraćaja i infrastrukture: Ranko Šekularac, pomoćnik ministra i Đorđe Milić, pomoćnik ministra; Ministarstva finansija: Aleksandar Simović, državni službenik iz Uprave za javni dug; Republičkog zavoda za statistiku: Snežana Lakčević, pomoćnik direktora i Mladen Veličković, načelnik odeljenja za pravne poslove.

Odbor je, na predlog predsednika, većinom glasova (11 za, jedan nije glasao), utvrdio sledeći

**D n e v n i r e d:**

 - Usvajanje zapisnika 24. sednice Odbora

1. Razmatranje Predloga zakona o dopunama Zakona o ozakonjenju objekata, koji je podnela Vlada (broj 011-1351/23 od 14. jula 2023. godine), u načelu;

 2. Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za Zajam za politike (PBL) – „Reforma sektora energetike i životne sredine u Republici Srbiji“, koji je podnela Vlada (broj 011-1354/23 od 14. jula 2023. godine);

 3. Davanje mišljenja Ustavnom sudu povodom inicijative za pokretanje postupka za ocenu ustavnosti i saglasnosti sa potvrđenim međunarodnim ugovorom odredaba člana 25. stav 3, člana 29. stav 2. i člana 31. stav 1. Zakona o popisu stanovništva, domaćinstava i stanova 2022. godine („Službeni glasnik RS“, br. 9/20 i 35/21).

Nakon utvrđivanja dnevnog reda, Odbor je, većinom glasova (11 za, jedan nije glasao) i bez primedbi, usvojio zapisnik 24. sednice Odbora, održane 4. jula 2023. godine.

**Prva tačka dnevnog reda:** Razmatranje Predloga zakona o dopunama Zakona o ozakonjenju objekata, koji je podnela Vlada, u načelu

Povodom ove tačke dnevnog reda, diskutovao je Nebojša Cakić.

Odbor je razmotrio Predlog zakona o dopunama Zakona o ozakonjenju objekata, koji je podnela Vlada, u načelu, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (deset za, jedan protiv, jedan nije glasao).

**Druga tačka dnevnog reda:** Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za Zajam za politike (PBL) – „Reforma sektora energetike i životne sredine u Republici Srbiji“, koji je podnela Vlada

Odbor je razmotrio Predlog zakona o potvrđivanju Sporazuma o zajmu između KfW, Frankfurt na Majni i Republike Srbije koju zastupa Vlada Republike Srbije delujući preko i putem Ministarstva finansija za Zajam za politike (PBL) – „Reforma sektora energetike i životne sredine u Republici Srbiji“, koji je podnela Vlada, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (deset za, dva nisu glasala).

Odbor je, većinom glasova (11 za, jedan nije glasao), odlučio da izvestilac Odbora na sednici Narodne skupštine po navedenim zakonima bude Jelena Žarić Kovačević, predsednik Odbora.

**Treća tačka dnevnog reda:** Davanje mišljenja Ustavnom sudu povodom inicijative za pokretanje postupka za ocenu ustavnosti i saglasnosti sa potvrđenim međunarodnim ugovorom odredaba člana 25. stav 3, člana 29. stav 2. i člana 31. stav 1. Zakona o popisu stanovništva, domaćinstava i stanova 2022. godine („Službeni glasnik RS“, br. 9/20 i 35/21)

Dopisom od 7. jula 2023. godine, Vlada je uputila Narodnoj skupštini Mišljenje povodom inicijative za pokretanje postupka za ocenu ustavnosti i saglasnosti sa potvrđenim međunarodnim ugovorom odredaba člana 25. stav 3, člana 29. stav 2. i člana 31. stav 1. Zakona o popisu stanovništva, domaćinstava i stanova 2022. godine („Službeni glasnik RS“, br. 9/20 i 35/21).

 Odbor je, većinom glasova (11 za, jedan protiv) odlučio da dostavi Ustavnom sudu odgovor kao u predloženom tekstu.

 Sednica je završena u 9.11 časova.

 Sastavni deo zapisnika čine stenografske beleške.

 SEKRETAR PREDSEDNIK

 dr Radoje Cerović Jelena Žarić Kovačević